న్యూఢిల్లీ: రద్దైన పాత రూ.1000, రూ.500 నోట్ల జమకు ఆర్బీఐ మరో అవకాశం ఇవ్వవచ్చని ప్రభుత్వ వర్గాలు బుధవారం వెల్లడించాయి.  ప్రధాని మోదీ గత ఏడాది నవంబర్ 8 నుంచి పెద్ద నోట్లు చెలామణి కావని ప్రకటించారు. రద్దు చేసిన నోట్లు బ్యాంకు ఖాతాల్లో డిపాజిట్ చేసేందుకు ఇచ్చిన గడువు డిసెంబర్ 30తో ముగిసింది. ఆర్బీఐ శాఖల్లో జమకు 2017 మార్చి 31 వరకు అవకాశం ఉంది.కాగా కొంత మంది ఎక్కడెక్కడో దాచి మరిచిపోయిన పాత రూ.1000, రూ.500 నోట్లు గడువు తర్వాత బయటపడుతున్నాయి. దీంతో వీటిని ఏమి చేయాలంటూ చాలా మంది ఆర్బీఐని సంప్రదిస్తున్నారు. మరో అవకాశం ఇవ్వాలని వారు కోరుతున్నారు. ఈనేపథ్యంలో రద్దైన పాత నోట్ల జమకు ఆర్బీఐ మరో అవకాశం ఇవ్వవచ్చని సమాచారం. ఓ ప్రత్యేక విండో ద్వారా గరిష్టంగా రూ.2000లు నిర్ణీత గడువులోగా బ్యాంకు ఖాతాల్లో డిపాజిట్కు వీలు కల్పించవచ్చని తెలుస్తోంది. దీనికి సంబంధించిన మార్గదర్శకాలను ఆర్బీఐ త్వరలో విడుదల చేయవచ్చని ప్రభుత్వ వర్గాలు చెబుతున్నాయి.
newdhilly: raddaina paata roo.1000, roo.500 notla jamaku arbi maro avakaasam ivvavachani prabhutva vargaalu budhavaaram velladinchaayi.  pradhaani modii gatha edaadi navambar 8 nunchi pedda notlu chelaamani kaavani prakatinchaaru. raddu chesina notlu byaanku khaataallo depazit chesenduku ichina gaduvu dissember 30thoo mugisindi. arbi saakhallo jamaku 2017 marchi 31 varaku avakaasam undi.kaga kontha mandi ekkadekkado daachi marichipoyina paata roo.1000, roo.500 notlu gaduvu tarvaata bayatapadutunnaayi. deentho veetini emi cheyalantu chala mandi arbini sampradistunnaaru. maro avakaasam ivvaalani vaaru korutunnaru. eenepathyamlo raddaina paata notla jamaku arbi maro avakaasam ivvavachani samacharam. oo pratyeka vindo dwara garishtamgaa roo.2000lu nirneeta gaduvulogaa byaanku khaataallo depajitku veelu kalpinchavacchani telustondi. deeniki sambandhinchina maargadarsakaalanu arbi twaralo vidudala cheyavachani prabhutva vargaalu chebutunnaayi.